wickkiey/tamil-wikipedia-chunked huggingface dataset:
# பூபுத்தான்

## 1908 குளுங்குங் புபுட்டன்

1908 ஏப்ரல் 18 ஆம் தேதி குளுங்குங் அரண்மனையில் மற்றொரு 'பூபுத்தான்'' ஏற்பட்டது. தங்களுக்கு ஆதரவாக ஒரு அபினி ஏகபோகத்தை திணிக்க இடச்சுக்காரர்களின் முயற்சிக்கு எதிராக ஒரு பாலினியர்களின் இது நிகழ்த்தப்பட்டது. கரங்கசெம் மன்னன் ஏகபோகத்தை எதிர்த்தார். இது குளுங்க்குங்கின் தலைநகரில் பாலினிய கலவரத்திற்கு வழிவகுத்தது. கெல்கலில் கலவரம் வெடித்தது. பாலினியர்கள் ஒரு சாவானிய அபினி வியாபாரியைக் கொன்றபோது. கலவரத்தைத் தணிக்க இடச்சுக்காரர்கள் துருப்புக்களை அனுப்பினர். கெல்கலில், அவர்கள் 100 பாலினியர்களைக் கொன்றனர். மன்னனை குளுங்க்குங்கிற்கு தப்பிச் செல்லுமாறு கட்டாயப்படுத்தினர். பின்னர் இடச்சுக்காரர்கள் குளுங்க்குங் நகரத்தில் குண்டுவீசினர்.  
1908 ஆம் ஆண்டு ஏப்ரல் 18 ஆம் தேதி நடந்த ஒரு இறுதி மோதலில், 200 பின்தொடர்பவர்களுடன், குலுங்க்குங்கின் மன்னன் தேவா அகுங் ஜம்பே, தனது அரண்மனையிலிருந்து வெளியேறி, வெள்ளை நிற உடையணிந்து, ஒரு புகழ்பெற்ற கிரிசுக் கத்தியுடன் ஆயுதம் ஏந்தியபடி சென்றார். இது எதிரிகளின் மீது பேரழிவை ஏற்படுத்தும் தீர்க்கதரிசனம் என்று கூறினார். இச்சடங்கு விரும்பிய முடிவை நிறைவேற்றத் தவறிவிட்டது. அதற்கு பதிலாக மன்னன் சுடப்பட்டார். உடனடியாக, மன்னனின் ஆறு மனைவிகள் பப்புட்டானை தேர்தெடுத்து, தங்களது சொந்த கிரிசுக்கத்தியால் தற்கொலை செய்து கொண்டனர்.
# பூபுத்தான்

## 1946 மார்கா பூபுத்தான்

**மார்கரனா போர்** என்பது நெதர்லாந்து இந்திய ஆட்சி நிர்வாகம் மற்றும் இந்தோனேசியாவின் பாலியின், மார்காவில் நிகழ்ந்த சியுங் வனாரா பட்டாலியனுக்கு எதிராக சமீபத்தில் உருவாக்கப்பட்ட ஒரு போராட்டமாகும்.
# டிரினிட்டி மகளிர் கல்லூரி

**டிரினிட்டி மகளிர் கல்லூரி** என்பது பெரியார் பல்கலைக்கழகத்தின் இணைவு பெற்ற கல்லூரி. இக்கல்லூரி நாமக்கல், தமிழ்நாட்டில் அமைந்துள்ளது.
# டிரினிட்டி மகளிர் கல்லூரி

## அறிமுகம்

டிரினிட்டி கல்விக்கழக அறக்கட்டளையால் இக்கல்லூரி 2000ஆம் ஆண்டு தொடங்கப்பட்டது. மகளிருக்கு தரமான உயர்கல்வியை வழங்குவதை நோக்கமாகக்கொண்டு இக்கல்லூரி தொடங்கப்பட்டது.
# டிரினிட்டி மகளிர் கல்லூரி

## படிப்புகள்

இக்கல்லூரியில் பின்வரும் படிப்புகள் வழங்கப்பட்டு வருகின்றன.
# டிரினிட்டி மகளிர் கல்லூரி

## படிப்புகள்

### இளங்கலைப் படிப்பு

- தமிழ்,
- ஆங்கிலம்,
- பொருளியல்,
- வணிகவியல்.
# டிரினிட்டி மகளிர் கல்லூரி

## படிப்புகள்

### முதுகலைப் படிப்பு

- தமிழ்,
- ஆங்கிலம்,
- வேதியியல்,
- தாவரவயில்,
- இயற்பியல்.
# டிரினிட்டி மகளிர் கல்லூரி

## படிப்புகள்

### ஆய்வியல் நிறைஞர்

- ஆங்கிலம்,
- வணிகவியல்,
- கணிப்பொறி அறிவியல்.
# டிரினிட்டி மகளிர் கல்லூரி

## படிப்புகள்

### முனைவர் பட்டப்படிப்புகள்

- தமிழ்,
- வணிகவியல்,
- கணினி அறிவியல்.
# பாக்ஸ்ஃபையர்

**பாக்ஸ்ஃபயர்** (*Foxfire*), **தேவதை தீ** அல்லது **சிம்பன்சி தீ** என்றும் அழைக்கப்படுவது, மட்கும் மரத்தில் இருந்து உருவாகும் சில வகை பூஞ்சைகளால் உருவாக்கப்பட்ட உயிரொளிர்வு ஆகும். நீல- பச்சை ஒளிர்வுக்கு லூசிஃபெரேஸ், ஒரு ஆக்ஸிஜனேற்ற நொதி காரணமாக உள்ளது, இது லூசிஃபெரினுடன் வினைபுரியும் போது ஒளியை வெளியிடுகிறது. இந்த ஒளி உமிழும் பூஞ்சைகள் குறித்து பண்டைய காலங்களிலிருந்து அறியப்படுகிறது. என்றாலும் இது ஆதாரபூர்வமாக 1823 இல் தீர்மானிக்கப்பட்டது.
# பாக்ஸ்ஃபையர்

## விளக்கம்

பாக்ஸ்ஃபயர் என்பது மட்கும் மரங்களில் இருக்கும் சிலவகை பூஞ்சைகளால் உருவாக்கப்படும் உயிரொளிர்வு ஆகும. இது பனெல்லஸ் ஸ்டிப்டிகஸ், ஓம்பலோட்டஸ் ஒலியாரியஸ், ஓம்பலோட்டஸ் நிடிஃபார்மிஸ் உள்ளிட்ட பல பூஞ்சை உயிரினங்களில் நிகழ்கிறது. நீல-பச்சை ஒளிர்வானது இதற்கு காரணம் லூசிஃபெரேஸ், என்னும் ஒரு ஆக்ஸிஜனேற்ற நொதி ஆகும். இது லூசிஃபெரினுடன் வினைபுரியும் போது ஒளியை வெளியிடுகிறது. பூச்சிகளைக் கவர்ந்து இனப்பெருக்கம் செய்யவே இது ஒளிர்கிறது என்று சிலர் நம்புகிறார்கள், அல்லது தன்னை உண்ணும் விலங்குகளுக்கு எச்சரிக்கைவிடுக்கவே இவ்வாரு ஒளிர்வதாகவும் சொல்லப்படுகிறது, சில நச்சு அல்லது விரும்பத்தகாத விலங்கு இனங்கள் பிரகாசமான வண்ணங்களில் காட்சியளிப்பது போன்றது இது ஆகும். பொதுவாக இதில் இருந்து வரும் ஒளியின் வெளிச்சம் மிகவும் மங்கலானதாக இருந்தாலும், சில சந்தர்ப்பங்களில் புத்தகம் படிக்கக்கூடிய அளவுக்கு போதுமான வெளிச்சம் அரிதாக கிடைப்பது உண்டு.
# பாக்ஸ்ஃபையர்

## வரலாறு

பாக்ஸ்ஃபைரின் குறித்த மிகப் பழமையான பதிவானது கி.மு., 382 இல் அரிசுட்டாட்டில் எழுதியது ஆகும். இந்த குறிப்புகளிள் நெருப்பைப் போலன்றி, தொடுவதற்கு குளிர்ச்சியாக இருந்த ஒரு ஒளியைக் குறிக்கின்றன. ரோமானிய சிந்தனையாளர் மூத்த பிளினி ஆலிவ் தோப்புகளில் ஒளிரும் மரத்தையும் குறிப்பிட்டுள்ளார்.  
ஆரம்பகால நீர்மூழ்கிக் கப்பல்களில் காற்றழுத்தமானி மற்றும் திசைகாட்டி ஆகியவற்றின் ஊசிகளை ஒளிரச் செய்ய பாக்ஸ்ஃபயர் பயன்படுத்தப்பட்டது.  
"பாக்ஸ்ஃபயர்" என்ற பெயரில் உள்ள பாக்ஸ் என்ற சொல்லானது பழைய பிரஞ்சு மொழிச் சொல்லான *fols* இருந்து தோன்றியது *fols* என்ற சொல்லின் பொருள் "நரி" என்ற பெயரைக் காட்டிலும் "பொய்" என்று பொருள்படும். இருப்பினும், இதுபோன்ற நெருப்புகளுடன் நரிகளின் தொடர்பு பரவலாக உள்ளது, மேலும் இது ஜப்பானிய நாட்டுப்புறக் கதைகளிலும் குறிப்பிடப்படுகிறது.
# வனவாசி கல்யாண் ஆசிரமம்

**வனவாசி கல்யாண் ஆசிரமம்** (**Vanavasi Kalyan Ashram**) இந்தியாவின் வாழும் மலைவாழ் பழங்குடி மற்றும் உள்நாட்டுப் பழங்குடி சமூக மக்களின் உடல் நலம் மற்றும் கல்வி முன்னேற்றத்திற்குச் செயல்படும் தன்னார்வத் தொன்ண்டு நிறுவனம் ஆகும். இதன் கிளைகள் இந்தியா முழுவதும் செயல்படுகிறது. இதன் தலைமையிடம் சத்தீஷ்கர் மாநிலத்தில் உள்ள ஜஷ்பூர் நகரம் ஆகும். 1952-இல் இதனை நிறுவியவர் இரமா காந்த் தேஷ்பாண்டே ஆவார்.
இந்நிறுவனத்தின் தாய் அமைப்பு ராஷ்டிரிய சுயம்சேவாக் சங்கம் ஆகும்.
இந்நிறுவனம் நகரங்களிலிருந்து தொலைதூரத்தில் உள்ள கிராமபுறங்கள் மற்றும் மலைவாழ் குடியிருப்புகளில் வேளாண்மை, உடல் நலம், கல்வி வசதிகள் வழங்குகிறது.
# ராஜஸ்ரீ வாரியர்

**ராஜஸ்ரீ வாரியர்** ஒரு பாரத நாட்டிய நடனக் கலைஞர் , கல்வியாளர் மற்றும் ஊடக நபர் ஆவார். இவர் மலையாள மொழி எழுத்தாளர் மற்றும் பாடகராக உள்ளார். இவர், இசைத் துறையில் மேற்கொள்ளப்பட்ட வர்ணங்களின் இரட்டை படிவங்கள் (தானா வர்ணங்கள் மற்றும் பாத வர்ணங்கள்) குறித்த ஆராய்சிக்காக, முனைவர் பட்டம் பெற்றுள்ளார். பரத நாட்டியம், கர்நாடக இசை மற்றும் சோதனை திரையரங்கு போன்றவற்றில் அதிக முக்கியத்துவம் செலுத்தும் 'உத்தரிகா - கலைகளின் பயிற்சி மையம்' என்ற அமைப்பின் நிறுவனர் ஆவார். மேலும், இவர் ஏப்ரல் 2016 முதல் கேரள சங்கீத நாடக அகாதமியின் நிர்வாக உறுப்பினராக உள்ளார்.
# ராஜஸ்ரீ வாரியர்

## ஆரம்பகால வாழ்க்கை மற்றும் கல்வி

ராஜஸ்ரீ வாரியர் இந்தியாவின் கேரளாவிலுள்ள திருவனந்தபுரத்தில் பிறந்து வளர்ந்தார். இவர், வி. மைதிலி மற்றும் ஜெயந்தி சுப்பிரமணியம் ஆகியோரிடம் பரதநாட்டியம் கற்றுக்கொண்டார். இவர் முல்லமுடு ஹரிஹர ஐயர், பெரும்பாவூர் ஜி. ரவீந்திரநாத், பராசல பொன்னம்மாள் மற்றும் பி சசிகுமார் ஆகியோரிடம் கர்நாடக இசை பயிற்சி பெற்றார். ராஜஸ்ரீ வாரியர் பத்திரிகைத் துறையில் முதுகலை பட்டயப்படிப்பை பெற்றுள்ளார்.
# ராஜஸ்ரீ வாரியர்

## தனிப்பட்ட வாழ்க்கை

ராஜஸ்ரீ அனில் எஸ் நாயர் என்பவரை மணந்தார். இவருக்கு, லாவண்யா என்கிற ஒரு மகள் உள்ளார்.
# ராஜஸ்ரீ வாரியர்

## தொழில்

### பரதநாட்டிய நடனம்

ராஜஸ்ரீ, இந்தியாவிலும் வெளிநாட்டிலும் பல முக்கிய இடங்களில் நிகழ்ச்சிகளை வழங்கியுள்ளார். இவரது நடன தயாரிப்புகள் மூலமாக, இவருக்கு நடனத்தில் இருக்கும் ஆழமான அறிவு மற்றும் படைப்பு திறனைக் காண முடிகிறது.
# ராஜஸ்ரீ வாரியர்

## தொழில்

### ஊடகம்

பிரபலமான மலையாள தொலைக்காட்சி ஏசியாநெட்டில் காலை நிகழ்ச்சியான 'சுப்ரபாதம்' என்னும் நிகழ்ச்சியை நான்கு ஆண்டுகளாக தொடர்ந்து தொகுத்து வழங்கினார். இதனால், கேரளாவில், வாரியர் என்பது வீட்டுப் பெயரானது. இந்த நிகழ்ச்சி மூலமாக கேரளாவில் மிகவும் பிரபலமடைந்தார். மேலும், இவர், தூர்தர்ஷன் கேரளா, அமிர்தா டிவி மற்றும் ஏசியானெட் ஆகியவற்றில் பல நிகழ்ச்சிகளை தொகுத்து, திரைக்கதை எழுதி தயாரித்துள்ளார்.
# ராஜஸ்ரீ வாரியர்

## வெளியீடுகள்

வாரியர், இரண்டு நூல்களை எழுதியுள்ளார். இவர் எழுதிய 'நர்த்தகி' என்னும் நூலை 2013 இல் டி.சி. புக்ஸ் நிறுவனம் வெளியிட்டது. 'நிருத்தகலா' 2011 இல் சிந்தா பதிப்பகத்தால் வெளியிடப்பட்டது.
# காக்கூர்

**காக்கூர்** (*Kakkoor*) என்பது இந்தியாவில் தெற்கே கேரளத்தில் உள்ள எர்ணாகுளம் மாவட்டத்தின் கிழக்கு பகுதியில் அமைந்துள்ள ஒரு கிராமமாகும். காக்கூர் மலையாள நாட்காட்டியில் கும்பம் மாதத்தில் ஒவ்வொரு ஆண்டும் நடத்தப்படும் விவசாய விழாவான **காக்கூர் காளா வயலுக்கு** பிரபலமானது.  
கக்கூர் சிற்றூரானது திருமரடி கிராம பஞ்சாயத்தில் அமைந்துள்ளது. இது பம்பகுடா, எலான்ஜி மற்றும் மரடி ஆகிய பஞ்சாயத்து, கூத்தட்டுளம் நகராட்சி ஆகியவற்றால் சூழ்ந்துள்ளது. காக்கூர் பம்பகுடா ஊராட்சி ஒன்றியத்துக்கும் மூவாற்றுப்புழை வட்டத்துக்கும் உட்பட்டதாக உள்ளது. மேலும் இது பிராவோம் சட்டமன்றத் தொகுதியிலும், கோட்டயம் நாடாளுமன்றத் தொகுதியிலும் உள்ளது. இப்பகுதியில் உள்ள பெரும்பாலான மக்கள் தங்கள் வாழ்வாதாரத்திற்காக வேளாண்மையை நம்பியுள்ளனர். இங்கு பயிரிடப்படும் முக்கியப் பயிர்களாக நெல், வெனிலா, சாதிக்காய், அன்னாசி, ரப்பர் ஆகியவை உள்ளன.  
காக்கூரின் அருகிலுள்ள நகரங்களானது கூத்தத்துக்குளம் (8.4 &nbsp; கி.மீ. ), பிராவோம் (7.8 &nbsp; கி.மீ. ), மூவாற்றுப்புழை (17.7 &nbsp; கி.மீ. ), பாலா (30.1 &nbsp; கி.மீ. ) மற்றும் தோடுபுழா (27.1 &nbsp; கி.மீ. ). அருகிலுள்ள முக்கிய மாநகரங்கள் எர்ணாகுளம் (35.5 &nbsp; கி.மீ. ) மற்றும் கோட்டயம் (43.4 &nbsp; கி.மீ. ) போன்றவை ஆகும்.  
காக்கூரில் பிரபலமாக அறியப்பட்ட இடங்களாக அம்பாசெரிக்காவு கோயில், எருமேலி ஸ்ரீ தர்ம சாஸ்தா கோயில், திரிப்பாததிரிகுளங்கர கோயில், முள்ளவள்ளி சிவ சங்கரநாராயணர் கோயில், செயின்ட் ஜோசப் கத்தோலிக்க தேவாலயம் மற்றும் புனித மேரி ஆர்த்தடாக்ஸ் தேவாலயம் அட்டின்குன்னு.  
காக்கூர் தகவல் தொழில்நுட்பம் சார்ந்த தொழில்களுக்கும் பெயர் பெற்றது. கேரள அரசால் **டெக்னோலோட்ஜ்** இன் கிராமப்புற ஸ்மார்ட் ஸ்பேஸ் திட்டம் கக்கூரில் அமைந்துள்ளது. தகவல் தொழில்நுட்பத் துறையில் வளர்ந்து வரும் தொடக்க தொழில்களை ஊக்குவிப்பதற்காக வடிவமைக்கப்பட்ட முதல் பிரிவு இதுவாகும்.
# காக்கூர்

## வரலாறு

காக்கூரானது திருவிதாங்கூர் இராச்சியத்துக்கு உட்பட்ட பகுதியாக இருந்தது. இப்போது கேரள மாநிலத்தின் ஒரு பகுதியாக இருந்ததுவருகிறது.
# காக்கூர்

## போக்குவரத்து

### சாலை

காக்கூர் சாலை வலைப்பின்னலால் நன்கு இணைக்கப்பட்டுள்ளது. மாநில நெடுஞ்சாலை 42 காக்கூரின் மையப்பகுதி வழியாக செல்கிறது. திருவனந்தபுரம் மற்றும் அங்கமாலியை இணைக்கும் பிரதான மத்திய சாலை (எம். சி சாலை) 8.4 கி.மீ தொலைவில் உள்ளது. இது மாநில நெடுஞ்சாலை 42 உடன் இணைக்கப்பட்டுள்ளது. கேரள மாநிலச் சாலைப் போக்குவரத்துக் கழகத்தால் அதிவிரைவு, விரைவு, குறைந்த நிறுந்தம் கொண்ட பேருந்து மற்றும் குளிர்சாதன வசதி உடைய, சாராரண பேருந்துகள் உள்ளிட்ட நீண்ட தூர மற்றும் குறுகிய தூர பேருந்துகளை இயக்குகிறது. இதனுடன் தனியார் பேருந்துகளும் இயக்கப்படுகின்றன.
# காக்கூர்

## போக்குவரத்து

### தொடருந்து

தற்போது காக்கூரில் தொடருந்து வசதி இல்லை. காக்கூருக்கு அருகிலுள்ள தொடருந்து நிலையம் பிராவோம் சாலை (11.7 &nbsp; கி.மீ), எர்ணாகுளம் சந்திப்பு (35.9 &nbsp; கி.மீ), எர்ணாகுளம் நகர தொடருந்து நிலையம் (38.5 &nbsp; கி.மீ), ஆலுவா (38.1), கோட்டயம் (42.8) &nbsp; கி.மீ.) போன்றவை ஆகும்.
# காக்கூர்

## போக்குவரத்து

### வானூர்தி

காக்கூருக்கு அருகிலுள்ள வானூர்தி நிலையம் நெடும்பசேரியின் கொச்சி பன்னாட்டு வானூர்தி நிலையம் (49) &nbsp; கி.மீ) இது பல்வேறு சர்வதேச நாடுகளுக்கு வானூர்தி வசதிகளைக் கொண்ட சர்வதேச வானூர்தி நிலையமாகும்.
# காக்கூர்

## நலவாழ்வு

- அரசு. ஹோமியோபதி மருந்தகம், காக்கூர்
- ஆரம்ப சுகாதார மையம், திருமாரடி
# காக்கூர்

## கல்வி

- அரசு. தொழிற்கல்வி மேல்நிலைப்பள்ளி, திருமரடி
- புனித அன்ஸ் கார்மல் பப்ளிக் பள்ளி, திருமரடி
- அட்வெஞ்சர் மேல்நிலைப்பள்ளி, வெட்டிமூட்
- செயின்ட் மேரிஸ் எல்பி & யுபி பள்ளி, அஞ்செல்பேட்டி
- டி.எம். ஜேக்கப் நினைவு அரசு கலைக் கல்லூரி, மணிமலகுன்னு
- எம்.ஜி பல்கலைக்கழக செவிலியர் கல்லூரி, மணிமலகுன்னு
# காக்கூர்

## காக்கூர் காளவயல்

காக்கூர் காளாவயல் என்பது ஒவ்வொரு ஆண்டும் பிப்ரவரி அல்லது மார்ச் மாதங்களில் கொண்டாடப்படும் பின் அறுவடைத் திருவிழா ஆகும். திருவிழா பொதுவாக மலையாள நாட்காட்டியின் அடிப்படையில் கும்பம் மாதத்தில் நடத்தப்படுகிறது. இந்த திருவிழா முக்கியமாக காக்கூர் மற்றும் சுற்றியுள்ள கிராமங்களின் விவசாயிகளால் கொண்டாடப்படுகிறது. முந்தைய காலங்களில் இந்த திருவிழா விவசாயிகளுக்கும் வணிகர்களுக்கும் இடையில் விவசாய பொருட்களின் சந்தைக்கான இடமாக பயன்படுத்தப்பட்டது. காளாவயல் என்ற சொல்லுக்கு கால்நடை சந்தை என்று பொருள்.  
தற்போது காளவயல் கேரள வரைபடத்தில் ஒரு முக்கிய சுற்றுலா பகுதியாகும். இந்த விழாவுடன் கலவண்டியோட்டம் (கால்நடை பந்தயம்), மராமாடி, மோட்டர் கிராஸ் போன்ற பல சாகச விளையாட்டுகள் நடத்தப்படுகின்றன. இவற்றைக் காண கேரளம் முழுவதிலும் இருந்து மக்களுடன் பல வெளிநாட்டினர் மற்றும் உள்ளூர்வாசிகள் காக்கூருக்கு வந்து இந்நிகழ்வுகளில் கலந்துகொள்கின்றனர். இந்த விழாவை ஒளிப்படக் கலைஞர்கள் பலவிதமாக படம்ப பிடிக்க ஒரு வாய்ப்பாகும். இருப்பினும், காளைகள் மற்றும் பிற விலங்குகள் போட்டியாளர்களால் துன்புறுத்தப்படுவதாக கூறிய விலங்கு உரிமை ஆர்வலர்கள் எழுப்பிய ஆட்சேபனைகள் காரணமாக கால்நடை பந்தயங்கள் சமீபத்தில் தடை செய்யப்பட்டன.  
இந்த வரலாற்று திருவிழாவானது சுற்றுப்புறத்தில் உள்ள இரண்டு கோயில்களுடன் தொடர்புடையது, இவை இந்த திருவிழாவில் முக்கியப் பங்கு வகிக்கிறன்றன. இந்தத் திருவிழாவுடன் தொடர்புடைய கோயில்கள் எடப்ரா பகவதி கோயில், திருமரடி மற்றும் கக்கூரின் அம்பாசெரிகாவ் கோயில் ஆகியவை ஆகும். இந்த இரண்டு தெய்வங்களும் சகோதரிகள் என்று நம்பப்படுகிறது. நீண்ட காலத்திற்குப் பிறகு இவர்கள் ஒருவரை ஒருவர் சந்திக்கும் சந்தர்ப்பம் இதுவாகும். இது மலையாள மாத கும்பத்தின் அஸ்வதி, பரணி, கார்த்திகா மற்றும் ரோகிணி நட்சத்திரங்களில் கொண்டாடப்படுகிறது.
# காக்கூர்

## வழிபாட்டுத் தலங்கள்

- ஸ்ரீ அம்பாசெரிகாவு கோயில், காக்கூர்
- முள்ளவாலி சிவ சங்கரநாராயணர் கோயில், காக்கூர்
- எருமேலி ஸ்ரீ தர்ம சாஸ்தா கோயில், காக்கூர்
- திரிபாததிரிகுளங்கர கோயில், காக்கூர்
- செயின்ட் ஜோசப் கத்தோலிக்க தேவாலயம், காக்கூர்
- செயின்ட் மேரிஸ் ஆர்த்தடாக்ஸ் சர்ச், அட்டின்குன்னு
# ஆலுவா சிவராத்திரி விழா

**ஆலுவா சிவராத்திரி விழா** (*Aluva Sivarathri festival*) என்பது இந்திய மாநிலமான, கேரள மாநிலத்தின், ஆலுவாவில் உள்ள ஆலுவா மகாதேவர் கோயிலில் கொண்டாடப்படும் சிவராத்திரி விழா ஆகும். ஆலுவாவில் கொண்டாடப்படும் சிவராத்திரி விழாவானது கேரளத்தில் மிகவும் பிரபலமாகும். பிப்ரவரி - மார்ச் மாதங்களில் மலையாள மாதமான கும்பம் மாதத்தில் சிவராத்திரி பண்டிகை கொண்டாபட்டடுகிறது.  
பெரியாறு ஆற்றின் கரையில் உள்ள சிவன் கோவிலில் ஆலுவா சிவராத்திரி கொண்டாடப்படுகிறது, இந்த இடம் **அலுவா மணல் புரம்** ( மணல் தரை) என்று அழைக்கப்படுகிறது. இந்த ஆற்றின் கரையோர மக்கள் வண்ண விளக்குகளால் ஆற்றின் கரைகளை அலங்கரிப்பது கண்கொள்ளா காட்சியாகும். பக்தர்கள் விடியவிடிய விழித்திருந்து சிவனை வழிபடுகின்றனர்.  
சிவராத்திரியின் புனித இரவைத் தொடர்ந்து காலையில் யாத்ரீகர்கள் தங்கள் மூதாதையர்களுக்கு பித்ரு தர்ப்பணம் (நீர்தார் சடங்கு) செய்கின்றனர். பெரியாறு, ஆலுவா மணல் புரம் கரைக்கு அருகில், மக்கள் பொருட்களை வாங்குவதற்கான, கடைகள், கண்காட்சிகள், குழந்தைகள் மற்றும் பெரியவர்களுக்கான சாகச சவாரிகள் போன்ற பல தற்காலிக வணிக நடவடிக்கைக்கான கடைகள் நிறுவப்படும். பித்ரு தர்ப்பணத்துக்குப் பிறகு இது இரண்டு வாரங்களுக்கு இருக்கும்.  
இந்த திருவிழா சிவபெருமானின் நினைவாக கொண்டாடப்படுகிறது.
# தாரோன் மக்கள்

**தாரோன்** (Taron) என்பவர்கள் மியான்மரின் வடக்கு காசின் மாநிலத்தில் இமயமலை அடிவாரத்தில் உள்ள ஒரு சிறிய இனக்குழுவாகும். இவர்களின் மக்கள் தொகை அடிப்படையில் இவர்கள் முற்றிலும் மறைந்து போகும் அபாயத்தில் உள்ளனர். இவர்கள் "ஆசிய பிக்மிகள்" என்றும் குறிப்பிடப்படுகின்றனர். இவர்கள் 1880 களில் திபெத்திலிருந்து மியான்மருக்கு குடிபெயர்ந்த தெருங் என அழைக்கப்படும் சீனாவில் குவிந்த ஒரு இனக்குழுவிலிருந்து வந்தவர்கள் என்றும் கூறப்படுகிறது .  
மத்திய ஆப்பிரிக்காவின் பிக்மிகள் மற்றும் தென்கிழக்காசியாவின் நெக்ரிடோக்களைப் போலவே, தாரோன்களும் மிகச் சிறிய உருவத்தை கொண்டவர்கள். சராசரியாக 129.5 செ.மீ (4 அடி மற்றும் 3 அங்குலங்கள்) இருப்பார்கள்.
# தாரோன் மக்கள்

## பரிணாம வரலாறு

தாரோன்கள் தங்கள் பெயரை தங்கள் அசல் தாயகமான தாரோன் ஆற்றின் பெயரிலிருந்து (தெரோங் / துலோங்) பெற்றுள்ளனர். சுமார் 200 ஆண்டுகளுக்கு முன்பு தங்கள் அசல் தாயகத்தை விட்டு வெளியேறிய தாரோன்கள், தாலர்கா மலைப்பாதை வழியாக மியான்மர் பகுதிக்கு சென்றனர். புட்டாவோ மாவட்டத்தின் நாங் முன் நகரத்தில் உள்ள அடுன்லாங் நதி பள்ளத்தாக்கிலுள்ள காசின் மாநிலத்தில் இவர்கள் குடியேறினர். இந்த நிலப்பரப்பு அடர்த்தியான காடுகள் மற்றும் கடினமான நிலப்பரப்பைக் கொண்டிருந்தது. இதில் நீரோடைகள் மற்றும் பனி மூடிய மலைகள் உள்ளன, மேலும் அவை நீல செம்மறியாடு மற்றும் இலை மான் போன்ற அரிய காட்டு விலங்குகளின் தாயகமாகும்.  
1960 களில், ஒரு பர்மிய ஆராய்ச்சி பயணக்குழு 50 க்கும் மேற்பட்ட தூய-இரத்த பிக்மிகளைக் கண்டறிந்தது. மேலும் கிரட்டினிசம், மனநல குறைபாடு, முன்கழுத்துக் கழலை மற்றும் பிற உடல் மற்றும் மன நோய்கள் போன்றவை அங்கு காணப்பட்டிருந்தாலும், சமூகம் தன்னைத் தக்க வைத்துக் கொள்ளும் என இவர்கள் உணர்ந்தனர்.  
காசின் மாநில அமைதி மற்றும் மேம்பாட்டு அமைப்பால் 1997 ஆம் ஆண்டு நியமிக்கப்பட்ட களப் பணியாளர்களால், தாரோன்களில் எட்டு நபர்கள் மட்டுமே எஞ்சியிருப்பது தெரியவந்தது. இது இன்று உலகில் அழிந்துவரும் மிகவும் ஆபத்தான மனித இனங்களில் ஒருவராக தாரோனை உருவாக்குகிறது.
<sup data-ve-ignore="true">&#x5B; *<span title="This claim needs references to reliable sources. (April 2013)">மேற்கோள் தேவை</span>* &#x5D;</sup>
ஆலன் ராபினோவிட்சு என்பவர் 1990களின் பிற்பகுதியில் தாரோன் பிக்மிகளைப் பற்றி அறிய அவர்கள் கிராமத்திற்குச் சென்றார். அங்கு தூய்மையான ரத்தத்தில் மீதமுள்ள இளைய வயது 39 வயதான தாவி என்ற ஒரு தாரோனை கண்டுபிடித்தார். எந்தவொரு காரணமும் இல்லாமல், தாரோன் குழந்தைகள் பெருகிய முறையில் கடுமையான பிறப்பு குறைபாடுகளுடன் பிறக்கிறார்கள் என்று விளக்கினார். தாரோன் மூதியவர்கள் அவர்களின் இனம் அழிந்து போகும் என்று முடிவு செய்தனர். ராபினோவிட்சின் வருகையைத் தொடர்ந்து 2003 ஆம் ஆண்டில் கலிபோர்னியா அறிவியல் கழகத்தின் மானுடவியலாளர் பி. கிறிஸ்டியன் கிளீகர் அங்கு சென்றார். பல தாரோன் / துலோங் மக்கள் அங்கு வசித்து வந்ததால், மனைவியைத் தேடுவதற்காக திபெத் அல்லது யுன்னானுக்குப் பயணம் செய்வதாக தாவி அறிவித்தார்.
# தாரோன் மக்கள்

## தெருங் மக்களுடன் தொடர்பு

சீனாவின் யுன்னானில் உள்ள துலோங் பள்ளத்தாக்கில் வசிக்கும் தெருங் மக்களிடமிருந்து தாரோன் மக்கள் வந்தவர்கள் என்று ரிச்சர்ட் டி. ஃபிஷர் முன்மொழிந்தார். பள்ளத்தாக்கிற்குள் நிறுவப்பட்ட ஆறு கிராமங்களில் தற்போது சுமார் 5,000 இன தெருங் மக்கள் வாழ்கின்றனர். இது கிளீகரின் ஆராய்ச்சியை அடிப்படையாகக் கொண்டது.  
இரு இனங்களுக்கிடையிலான மரபணு ஒற்றுமைகள் காணப்படுகின்றன. மேலும் அனைத்து தாரோன் மக்களும் 1880 களில் திபெத்திலிருந்து மியான்மருக்கு குடிபெயர்ந்த மூன்று தெருங் மக்களிடமிருந்து வந்துள்ளவர்கள் என்று கூறப்படுகிறது.
# முதலாம் அர்தசிர்

மகுடம் வழங்கும் சிற்பம்]]  
**முதலாம் அர்தசிர்** (**Ardashir I** or **Ardeshir I**) இவர் கிபி 224-இல் பாரசீகத்தின் பார்த்தியப் பேரரசர் நான்காம் அரதபனாசை வென்று சாசானியப் பேரரசை நிறுவியவர் என அறியப்படுகிறார். . இவர் தன்னை **மன்னாதி மன்னன்** (ஷா இன் ஷா) அறிவித்துக் கொண்டார்.முதலாம் அரதசிர் சாசானியப் பேரரசை கிபி 224 முதல் கிபி 242 முடிய 18 ஆண்டுகள் ஆண்டார். பேரரசர் அர்தசிர் தன்னை பாரசீகக் கடவுள் அகுரா மஸ்தாவின் அருள் பெற்றவர் என நிறுவினார். சொராட்டிரிய நெறி பாரசீகப் பெரும் கடவுள் அகுரா மஸ்தா பேரரசர் அர்தசீருக்கு, குதிரை மீதமர்ந்தவாறே மகுடம் வழங்குவது போன்ற சிற்பத்தை பாறையில் செதுக்கினார்.
# முதலாம் அர்தசிர்

## இதனையும் காண்க

- அகாமனிசியப் பேரரசு
- பார்த்தியப் பேரரசு
# இந்திரசீல குகை

**இந்திரசீல குகை** (**Indrasila Guha** or **Indrasaila Cave**), பௌத்த தொன்மவியலில் கௌதம புத்தர் இக்குகையில் சில காலம் தியானம் செய்வதற்காக வாழ்ந்தார். இக்குகைக்கு வருகைபுரிந்த இந்திரனுக்கு கௌதம புத்தர்
சுத்த பீடகத்தை அருளியதாக கருதப்படுகிறது.
# இந்திரசீல குகை

## இதனையும் காண்க

- பௌத்த தொல்லியற்களங்கள்
- பௌத்த யாத்திரைத் தலங்கள்
# கால் கடோட்

**கால் கடோட்-வர்சனோ** (, ) (பிறப்பு: ) என்பவர் இஸ்ரேல் நாட்டு நடிகை ஆவார். இவர் தனது 18 வயதில் மிஸ் இஸ்ரேல் 2004 என்ற பட்டத்தை வென்றார். பின்னர் இவர் இசுரேலிய பாதுகாப்புப் படையில் போர் உடற்பயிற்சி பயிற்றுவிப்பாளராக இரண்டு ஆண்டுகள் பணியாற்றினார். அதன் பிறகு இவர்தனது மாதிரி நடிகை மற்றும் நடிப்பு வாழ்க்கையை தொடங்கினார்.  
இவர் 2009 ஆம் ஆண்டு ஃபாஸ்ட் அண்ட் ஃப்யூரியஸ் என்ற திரைப்படத்தில் 'ஜிசெல் யசார்' என்ற கதாபாத்திரம் மூலம் திரைப்படத்துறையில் அறிமுகமானார். அதை தொடர்ந்து டேட் நைட் (2010), நைட் அண்டு டே (2010), பாசுடு பைவ் (2011), பாஸ்ட் அன்ட் பியூரியஸ் 6 (2013), பியூரியஸ் 7 (2015) போன்ற பல திரைப்படங்களில் நடித்துள்ளார்.  
இவர் 2015 ஆம் ஆண்டு முதல் டிசி நீட்டிக்கப்பட்ட பிரபஞ்சத்தில் அமைக்கப்பட்ட மீநாயகன் படங்களில் வொண்டர் வுமன் என்ற கதாபாத்திரத்தை சித்தரித்து வெளியான பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016), வொண்டர் வுமன் (2017), ஜஸ்டிஸ் லீக் (2017), வொண்டர் வுமன் 1984 (2020) மற்றும் சாக் சினைடரின் ஜஸ்டிஸ் லீக் (2021) போன்ற படங்களில் நடித்துள்ளார்.  
இவர் உள்ளூர் ஊடகங்களால் "மிகப்பெரிய இஸ்ரேலிய சூப்பர் ஸ்டார்" என்று அழைக்கப்படும் கடோட் 2018 ஆம் ஆண்டில் டைம் டைம் (இதழ்) மூலம் உலகின் மிகவும் செல்வாக்கு மிக்க 100 நபர்களின் பட்டியலில் சேர்க்கப்பட்டார், மேலும் உலகின் அதிக சம்பளம் வாங்கும் நடிகைகளின் வருடாந்திர தரவரிசையில் இரண்டு முறை இடம்பிடித்துள்ளார்.
# கால் கடோட்

## திரைப்படங்கள்

| ஆண்டு | தலைப்பு | பாத்திரம் |
| --- | --- | --- |
| 2009 | ஃபாஸ்ட் அண்ட் ஃப்யூரியஸ் | ஜிசெல் யசார் |
| 2010 | டேட் நைட் | நடான்யா |
| 2010 | நைட் அண்டு டே | நவோமி |
| 2011 | பாசுடு பைவ் | ஜிசெல் யசார் |
| 2013 | பாஸ்ட் அன்ட் பியூரியஸ் 6 | ஜிசெல் யசார் |
| 2014 | கிக்கிங் அவுட் சொஷ்சனா | மிரிட் பென் ஹருஷ் |
| 2015 | பியூரியஸ் 7 | ஜிசெல் யசார் |
| 2016 | பேட்மேன் எதிர் சூப்பர்மேன்: டான் ஆஃப் ஜஸ்டிஸ் | டையானா பிரிண்சு / வொண்டர் வுமன் |
| 2016 | கிறிமினல் | ஜில் போப் |
| 2016 | கீப்பிங் அப் வித் தி ஜோனேசெஸ் | நாடலீ ஜோன்சு |
| 2016 | டிரிப்பில் 9 | எலீனா விலாஸ்லாவ் |
| 2017 | வொண்டர் வுமன் | டையானா பிரிண்சு / வொண்டர் வுமன் |
| 2017 | ஜஸ்டிஸ் லீக் | டையானா பிரிண்சு / வொண்டர் வுமன் |
| 2018 | ரால்ப் பிரேக்சு த இன்டர்நெட் | ஷாங்க் (குரல்) |
| 2019 | பிட்டுவேன் டூ பேர்ன்சு:த மூவி | அவராக |
| 2020 | வொண்டர் வுமன் 1984 | டையானா பிரிண்சு / வொண்டர் வுமன் |
| 2020 | டெத் ஆன் த மைல் | லின்னெட் ரிட்ஜ்வே-டாயில் |
| 2021 | ரெட் நோட்டீஸ் |  |
# விக்கிப்பீடியா:விக்கி பெண்களை நேசிக்கிறது- தெற்காசியா 2020/கட்டுரைகள்

பவுண்டைன் கருவி கிடைக்கும் வரை இப்பக்கத்தில் நீங்கள் உருவாக்கிய/மேம்படுத்திய கட்டுரைகளைப் பதிவு செய்யவும்.
# விக்கிப்பீடியா:விக்கி பெண்களை நேசிக்கிறது- தெற்காசியா 2020/கட்டுரைகள்

## பார்வதிஸ்ரீ

1. இலங்கையின் நடனங்கள்
1. சாவ் நடனம்
1. மேற்கு வங்கத்தின் முகமூடிகள்
1. இராகினி திரிவேதி
1. கர்நாடகாவின் நாட்டுப்புறக் கலைகள்
1. கன்னியர் களி
1. கிருஷ்ணனாட்டம்
1. பிரகலாத நாடகம்
1. சாவ் முகமூடி
1. பட்டாச் சித்ரா
1. இராமலீலை
# விக்கிப்பீடியா:விக்கி பெண்களை நேசிக்கிறது- தெற்காசியா 2020/கட்டுரைகள்

## வசந்தலட்சுமி

1. தீபா சசீந்திரன்
1. விதாபாய் பாவ் மங் நாராயண்காங்கர்
1. அமினா தில்பாசி
1. குலாப் பாய்
1. சுரிந்தர் கவுர்
1. சவிதா சாஸ்திரி
1. எலிசபெத் புர்ச்செனல்
1. மலாலாய் மைவந்த்
1. வராகி
1. மாய் பாகோ
1. அல்டா கார்போர்க்
1. சஞ்சுக்தா பனிகிரகி
1. கஸ்தூரி பட்டனாய்க்
1. சக்தி
1. மஞ்சரி சதுர்வேதி
1. சுமிதா இராஜன்
1. மீனாட்சி சித்தரஞ்சன்
1. ஹேமா சவுத்ரி
1. சுகன்யா இரகுமான்
1. கனக் ரெலே
1. கிருஷ்ண பிரபா
# விக்கிப்பீடியா:விக்கி பெண்களை நேசிக்கிறது- தெற்காசியா 2020/கட்டுரைகள்

## அருளரசன்

1. பத்ரகாளி
1. பவானி (இந்து தெய்வம்)
1. தீஜான் பாய்
1. மலட்டம்மா
1. பார்வதி பாவுல்
1. ஷோவான நாராயண்
1. தாரா பீயர்
1. ஹிரா தேவி வைபா
1. மாலிகா பக்கராஜ்
# விக்கிப்பீடியா:விக்கி பெண்களை நேசிக்கிறது- தெற்காசியா 2020/கட்டுரைகள்

## பாத்திமா ரினோசா

1. சித்தாரா
1. அனிமா சவுத்ரி
# விக்கிப்பீடியா:விக்கி பெண்களை நேசிக்கிறது- தெற்காசியா 2020/கட்டுரைகள்

## காந்திமதி

1. லதா படா
# விக்கிப்பீடியா:விக்கி பெண்களை நேசிக்கிறது- தெற்காசியா 2020/கட்டுரைகள்

## தமிழ்ப்பரிதி மாரி

1. கம்பரி தேவி
1. தாரோஜி எர்ரம்மா
# விக்கிப்பீடியா:விக்கி பெண்களை நேசிக்கிறது- தெற்காசியா 2020/கட்டுரைகள்

## ஸ்ரீசக்தி

1. கீதாஞ்சலி சர்மா
# விக்கிப்பீடியா:விக்கி பெண்களை நேசிக்கிறது- தெற்காசியா 2020/கட்டுரைகள்

## ஆறுமுகி

1. பாலின இருமை
1. பாலின வரலாறு
1. பாலினப் பாத்திரம்
# கைதடி நுணாவில்

**கைதடி நுணாவில்** யாழ்ப்பாண மாவட்டத்தின் தென்மராட்சிப் பிரிவில், சாவகச்சேரி பிரதேச செயலாளர் பிரிவில் உள்ள ஒரு ஊர் ஆகும். இந்த ஊரை மட்டுவில் தெற்கு கைதடி நுணாவில் என்று சொல்லும் வழக்கமும் உண்டு. இந்த ஊர் கைதடிக்கும் நுணாவிலுக்கும் நடுவில் இருப்பதால் இதை *கைதடி நுணாவில்* என்று அழைக்கப்படுகின்றது.  
இவ்வூரின் வடக்கு எல்லையில் மட்டுலும், கிழக்கு எல்லையில் நுணாவிலும், தெற்கில் நாவற்குழியும், மேற்கில் கைதடியும் உள்ளன. இந்த ஊரில் 150க்கும் மேற்பட்ட குடும்பத்தினர்கள் வாழ்ந்து வருகின்றனர் மற்றும் ஊரின் பிரதேச செயலாளராக செல்வி தயானந்தி நியமிக்கப்பட்டுள்ளார்.
# கைதடி நுணாவில்

## கைதடி நுணாவிலுள்ள பாடசாலைகள்

- கைதடி நுணாவில் அரசினர் தமிழ் கலவன் பாடசாலை (கைதடி நுணாவில் அ.த.க பாடசாலை)
- இது 1900 களில் ஆரம்பிக்கப்பட்ட ஒரு பாடலசையாகும். இந்த பள்ளியில் தரம் 1 முதல் 11 வரையான வகுப்புகள் நடைபெறுகின்றது.
- குமரகுருபரன் பாலர் பாடசாலை
- இது ஒரு மழலைகள் பாடசாலையாகும்.
# கைதடி நுணாவில்

## கைதடி நுணாவிலுள்ள கோயில்கள்

- கண்ணகி அம்மன் கோயில்
- வீரபத்திரர் கோயில்
- பைரவர் கோயில்
- முருகன் கோயில்
- அண்ணமார் கோயில்
# கைதடி நுணாவில்

## கல்வி

இங்கு வாழும் பெரும்பாலான மக்கள் கல்வித்துறையில் முன்னேறியவர்களாக உள்ளார்கள். இவர்களின் மேற் படிப்பை சாவகச்சேரி அல்லது யாழ்ப்பாணம் போன்ற இடங்களுக்கு நாளும் பயணம் செய்து தமது கல்வியைப் பெற்று வந்தனர். சிலர் கல்லூரி படிப்பிற்க்காக மட்டக்களப்பு, வவுனியா மற்றும் கொழும்பு போன்ற பல்கலைக்கழகங்களிலும் சென்றுள்ளார்கள்.
# கைதடி நுணாவில்

## தொழில்

ஆரம்பத்தில் கைதடி நுணாவில் வாழ்ந்த மக்கள் விவசாயிகள், தனியார் தொழிலாளி மற்றும் கூலித்தொழிலாளி ஆகும். இலங்கை உள்நாட்டு யுத்தத்தின் காரணமாக பலர் தங்களது பிள்ளைகளை வெளிநாடு அனுப்பிவைத்தனர். அதன் தாக்கத்தால் இந்த ஊரில் வாழும் மக்களின் பாதியினர் வெளிநாட்டு உதவியுடன் வாழ்ந்து வருவதால் இவர்களுக்கு தொழில் செய்வது பற்றிய அவசியம் இல்லை. தற்பொழுது இந்த ஊரைச் சேர்ந்தவர்களில் சிலர் அரச அதிகாரிகள் மற்றும் தனியார் தொழிலாளியாக இருக்கின்றார்கள்.
# கைதடி நுணாவில்

## திருவிழாக்கள்

இங்கு வாழும் மக்கள் சைவர்கள் ஆகும். இவர்களில் பெரும்பாலும் விவசாயிகள் என்பதால் தைப்பொங்கல் மற்றும் மாட்டுப் பொங்கலை மிகவும் சிறப்பாக கொண்டாடுவார்கள்.  
பங்குனி மாதத்தில் பங்குனி திங்கள் என்ற திருவிழாவை ஒவ்வொரு திங்கட்கிழமைகளிலும் 4 வாரத்திற்கு நான்கு ஊரைச் சேர்ந்த மக்கள் மிகவும் சிறப்பாக கொண்டாடுவார்கள். முதலாவது திங்கள் நுணாவிலும், இரண்டாவது திங்கள் கைதடி நுணாலும், மூன்றாவது திங்கள் மட்டுலும் மற்றும் நான்காவது திங்கள் கைதடியும் ஆகும். இந்த திருவிழாவில் பூஜா செய்து அன்னதானம் வழங்கி மற்றும் மயிலாட்டம் போன்ற பல சிறப்பு நிகழ்ச்சியுடன் ஒரு நாள் முழுவது கொண்டாடுவார்கள். புரட்டாதி மாதத்தில் வீரபத்திரர் ஆலயத்திலிருந்து கண்ணகி அம்மன் கோயில் வரை மற்றும் கண்ணகி அம்மன் கோயிலிருந்து நல்லூர் கந்தசுவாமி கோவில் வரை காவடியாட்டம் மற்றும் பால் செம்பு போன்றவற்றை எடுத்துக்கொண்டு நடப்பயணத்தில் செல்லும் வழக்கம் இவர்களில் உண்டு.
# கைதடி நுணாவில்

## உணவு முறை

இங்கு வாழும் மக்களில் பெரும்பாலோனோர் திங்கள் மற்றும் வெள்ளிக்கிழமைகளில் சைவ உணவுகளை மட்டும் உண்பார்கள். சிலர் திங்கள், செவ்வாய் மற்றும் வெள்ளிக்கிழமைகளிலும் சைவம் உண்பார்கள். அசைவ உணவாக மீன்வகை, கோழி மற்றும் ஆடு மட்டும் உண்பார்கள். இவர்களின் பெரும்பாலானோர் மாட்டுக் கறி சாப்புடுவதில்லை என்பது குறிப்பிடத்தக்கது.  
- காலை நேரத்தில் தேனீர், மாட்டுப் பால், அங்கேர் பால் அல்லது மைலோ போன்ற நீராகாரம் எடுத்துக்கொள்வார்கள். அதனுடன் பிட்டு, இடியப்பம், தோசை அல்லது பாண், பணிஸ், சுண்டல் (அவித்த கடலை) போன்றவற்றை உட்கொள்வார்கள்.
- மதிய நேரத்தில் புழுங்கல் அரிசி, சிவப்பு குத்து அரிசி போன்றவற்றில் சோறு செய்வார்கள். சைவ நாட்களில் மரக்கறி செய்வர்கள். இவர்களின் உணவில் பருப்பு கட்டாயமாக இருக்கும். அசைவ நாட்களில் மீன் கறியுடன் சோதி என்ற ஒரு ரசம் செய்வார்கள். வாரநாட்களில் பெரும்பாலும் மீன், கோழி அல்லது ஆடு சமைப்பார்கள்.
# வாசிம்பா

**வாசிம்பா** (Vazimba) என்பவர்கள் பிரபலமான நம்பிக்கையின் படி, மடகாசுகரில் குடியேறிய முதல் மக்களாவர். வாசிம்பாவின் உடல் தோற்றம் குறித்த நம்பிக்கைகள் பிராந்திய மாறுபாட்டை பிரதிபலிக்கும்போது, அவர்கள் பொதுவாக சராசரி மனிதனை விட சிறியவர்களாக விவரிக்கப்படுகின்றனர். சில விஞ்ஞானிகள் அவர்கள் குடியேறிய ஒரு பிக்மி மக்களாக இருக்கலாம் (எனவே ஒரு தனி மலகாசி இனக்குழு ) என்று ஊகிக்க்கின்றனர். இந்த இனக்குழுக்கள் நவீன இந்தோனேசியாவைக் கொண்ட தீவுகளிலிருந்து, பொ.ச.மு. 500 முதல் கி.பி 500 வரையிலான காலகட்டத்தில் மடகாசுகரில் குடியேறியது. இந்த காலகட்டத்தில் தீவின் முதல் குடியேற்றம் மற்றும் மனித குடியேற்றவாசிகளின் அதிகரிப்பு ஆகியவற்றை அறிவியல் சான்றுகள் உறுதிப்படுத்துகின்றன. ஆனால் பிக்மி கோட்பாடு நிரூபிக்கப்படவில்லை. வாசிம்பா பற்றிய கதைகள் வரலாற்றிலிருந்து அமானுஷ்யம் வரையிலான மலகாசி மக்களின் கலாச்சார வரலாறு மற்றும் கூட்டு அடையாளத்தில் ஒரு குறிப்பிடத்தக்க அங்கமாக அமைகின்றன. தீவு முழுவதும் உள்ள பல்வேறு நம்பிக்கைகள் மற்றும் நடைமுறைகளை ஊக்குவிக்கின்றன. ஹவாயில் உள்ள மெனெகூன்சு உட்பட வேறு சில ஆசுத்திரோனீசிய மக்களின் கலாச்சாரங்களில் அவை ஒப்புமைகளைக் கொண்டுள்ளன.
# வாசிம்பா

## வரலாறு

### மடகாசுகரின் முதல் குடியேறிகள்

நவீன இந்தோனேசியாவின்<nowiki/>பிராந்தியத்தைச் சேர்ந்த கடல் ஆய்வாளர்களால் மடகாசுகரை ஆரம்பத்தில் குடியேறியதில் சுற்றியுள்ள உண்மைகள், இந்த காலனித்துவத்தின் துல்லியமான நேரம் மற்றும் தன்மை உட்பட, தொடர்ந்து விவாதம் மற்றும் ஆய்வுக்கு உட்பட்டது. மடகாசுகரில் ஆரம்பகால குடியேற்றத்தின் தொடர்ச்சியான அலைகள் இருந்திருக்கலாம் என்று கோட்பாடு உள்ளது. இந்த கோட்பாட்டின் படி, இவர்கள் தென்கிழக்கு ஆசியாவின் அதே பகுதியிலிருந்து தோன்றினர். ஒரே மொழியைப் பேசினர். அதே கலாச்சாரத்தைப் பகிர்ந்து கொண்டனர். இரண்டாவது குடியேற்றம் வந்தபோது, முதல் அலையின் வழித்தோன்றல்கள் தீவில் அரிதாகவே காணப்பட்டனர். பிரபலமான நம்பிக்கையின்படி, வாசிம்பாவிடம் உலோகம் அல்லது நெல் வளர்ப்பு பற்றிய அறிவு இல்லை மற்றும் களிமண்ணால் செய்யப்பட்ட ஆயுதங்களைப் பயன்படுத்தினார்கள் எனத்தெரிகிறது. கிழக்கு ஆப்பிரிக்காவிலிருந்து பாண்டு பேசும் குடியேறிகள் தீவுக்கு குடிபெயர்ந்ததும், அவர்களுடன் நாட்டு மாடுகளின் வளர்ப்பின் கலாச்சாரத்தை கொண்டு வந்த்ததும், வாசிம்பா தங்கள் மாடுகளை இறைச்சிக்காக சாப்பிடாமல் வளர்த்து வந்ததாக கூறப்படுகிறது. பல-அலை குடியேற்றக் கோட்பாடு சரியாக இருந்தால், தொழில்நுட்ப ரீதியாக முன்னேறிய இரண்டாம்-அலை குடியேற்றவாசிகளின் உள்நாட்டு (முதல்-அலை) மக்கள் மடகாசுகருக்கு வந்தவுடன் சந்தித்திருப்பர். அவர்கள் அங்கு சந்தித்ததாகக் கூறப்படும் வாசிம்பா சமூகங்களின் பழமையான தன்மை பற்றிய கதைகளுக்கு வரலாற்று அடிப்படையை வழங்கும்.  
தொல்பொருள் ஆராய்ச்சி மற்றும் வாய்வழி வரலாறுகள் மலைப்பகுதிகளில் இந்த ஆரம்பகால மக்கள் எவ்வாறு வாழ்ந்திருக்கக்கூடும் என்பதற்கான சில அறிகுறிகளை வழங்கியுள்ளன. அந்த பழங்கால வெப்பமண்டல மலைப்பாங்கான காடுகளுக்கு அவர்கள் வந்ததும், வாழைப்பழங்கள், கிழங்குகள், இஞ்சி மற்றும் பிற உணவுப்பொருட்களை பயிரிடுவதற்கான நிலத்தை அழிக்க வாசிம்பா குழு பயிற்சியில் ஈடுபட்ட்டது. அவர்கள் தேன், பழங்கள் மற்றும் சமையல் விதைகளை சேகரித்தும், காடுகளில் வேட்டைகளிலும் ஈடுபட்டனர். அவர்களின் மக்கள் தொகை அதிகரித்ததால், கிராமங்கள் தலைவர்களாலும் பின்னர் மன்னர்களாலும் நிறுவப்பட்டு ஆட்சி செய்யப்பட்டன. உள்ளூர் காளானைப் பயன்படுத்தி ஆட்சியாளர்கள் தலைமுடியை சிவப்பு நிறமாக்கிகொண்டதாகவும் நம்பப்படுகிறது; சிவப்பு நிறத்தை அரசர்களுடன் இணைப்பது மடகாசுகரின் பல பகுதிகளில் இன்றுவரை காணப்படுகிறது.  
வாய்வழி வரலாறு அவர்கள் குடியேறியதாக நம்பப்படும் தீவின் சில பகுதிகளுக்கு ஏற்ப வாசிம்பாவை வகைப்படுத்துகிறது. வாசிம்பா இனம் ஆண்ட்ரானோ ஆறுகள் மற்றும் ஏரிகளில் குடியேறியது. மேலும் அவை மத்திய பகுதியில் உள்ள பெட்சிரிரி சமவெளிகளில் உள்ள பள்ளத்தாக்கைச் சுற்றிலும் ஏராளமாக குடியேறியதாக கூறப்படுகிறது. மேற்கு மடகாசுகரில் பெமாரகவின் சுண்ணாம்புக் கரடுகளைச் சுற்றியுள்ள குகைகளில் வசிம்பா வாழ்ந்துள்ளனர். மேலும் பழங்கள் மற்றும் பிற வனப் பொருட்களை பயிரிட்டதாக நம்பப்பட்டது.
# வாசிம்பா

## வரலாறு

### வரலாற்று உயர்வு மற்றும் சரிவு

மலகாசி வாய்வழி வரலாற்றின் முதல் காலம் வாசிம்பா காலம் என்று அழைக்கப்படுகிறது. இது தீவின் ஆரம்ப மக்கள்தொகையான வாசிம்பாவிலிருந்து தொடங்கி, மடகாசுகரின் மத்திய சமவெளி பிராந்தியத்தில் இராணிகள் ஆட்சி செய்த இராச்சியங்களை பெரும்பாலும் நிறுவியது.
# வாசிம்பா

## பிரபலமான கற்பனையில்

முக்கியமான வாசிம்பா புள்ளிவிவரங்கள் தொடர்பான மலகாசி வாய்வழி வரலாற்றில் பல புராணங்களும் கதைகளும் உள்ளன. உதாரணமாக, வாய்வழி வரலாறு ராம்போமனா என்ற வாசிம்பா பெண்ணையும், தோம்பன்-தானி (நிலத்தின் எஜமானர்கள்) என அழைக்கப்படும் ராம்போபெசோபி என்ற வாசிம்பா ஆணையும் - அங்கவந்த்ரா பகுதியில் குடியேறிய மடகாசுகரின் ஆரம்பகால மக்கள் என நம்புகின்றனர். இந்த தம்பதியினருக்கு ரங்கோரோமனா மற்றும் சாபிகோசோகி என்ற இரண்டு மகன்கள் இருந்தனர். இவர்கள் நாட்டு மாடுகளை தீவுக்கு முதன்முதலில் கொண்டுவந்ததாக புராணக்கதை கூறுகிறது. அவர்களின் வம்சாவளியை என்ட்ரெனாவோவோ அல்லது அவரது சகோதரி பெலமனாவிடம் காணலாம். அவர்கள் வாய்வழி வரலாற்றின் படி, மடகாசுகருக்கு வந்த முதல் வாசிம்பா அல்லாத மக்கள் (அதாவது இரண்டாவது அலை குடியேறிகள்). அவர்கள் சிரேந்திரசாகா அருகே ஒரு காட்டில் அடக்கம் செய்யப்படுவதாக நம்பப்படுகிறது. அவர்களின் கல்லறை பெட்சிரரியின் அனைத்து வாசிம்பாவாலும் வணங்கப்பட்டதாகக் கூறப்படுகிறது, அதற்கு ஈடாக, சிரெண்ட்ரேசாகா மக்கள் மாடுகளைக் கொல்வதை அனுசரிக்கிறார்கள்.  
இன்று மடகாசுகரில் உள்ள பிரபலமான நம்பிக்கை, வாசிம்பா மனிதனாக இருந்திருக்க முடியாது என்வும், மாறாக ஆறுகள், கற்பாறைகள் அல்லது பள்ளத்தாக்குகள் போன்ற இயற்கை தளங்களைத் தாக்கும் ஒரு வகையான அசுரன் அல்லது பெரும்பாலும் மோசமான ஆவியாக இருந்திருக்கலாம் என்று நம்ப்பப்படுகிறது. இறந்தவர்களை சதுப்பு நிலங்கள் அல்லது நீரில் மூழ்கடிப்பது என்பவை வாசிம்பாவிடையே வழக்கமாக இருந்தது என்றும் இந்த பகுதிகள் புனிதமானவை என்றும், சில சமயங்களில் யாத்திரை மற்றும் தியாகம் செய்யும் இடங்களாக மாறியது என்றும் வாய்வழி வரலாறு கூறுகிறது. வாசிம்பா பெரும்பாலும் சராசரி மனிதனை விட சிறியவராகவும், மிகவும் வெளிர் அல்லது மிகவும் கருப்பாக இருப்பதாகக் கருதப்படுகிறது. வாசிம்பாவின் மிகவும் கொடூரமான விளக்கங்கள் இயற்கைக்கு மாறான நீளமான முகத்தைப் பற்றி பேசுகின்றன. பெரிய உதடுகள் வெளியே தெரியும் பற்களை மறைக்கின்றன. வசிம்பா தொடர்பான பல நம்பிக்கைகளில், உப்புடன் தொடர்பு கொண்ட எந்தவொரு பொருளையும் அவர்கள் தொட முடியாது என்றும் கூறப்படுகிறது. மேலும் ஒரு வாசிம்பா கல்லறை இருப்பதாக நம்பப்படும் பகுதிக்கு பூண்டு அல்லது பன்றி இறைச்சியைக் கொண்டுவருவது தடைசெய்யப்பட்டுள்ளது.
# லோரியன் தங்கை

**லோரியன் தங்கை** (**Loriyan Tangai**) ஆப்கானிஸ்தான் நாட்டின் பண்டைய காந்தாரப் பகுதியில் அமைந்த பௌத்த தொல்லியல் களம் ஆகும். இத்தொல்லியல் களத்தில் 1896—இல் அலெக்சாண்டர் கட்டி தலைமையில் நடைபெற்ற அகழ்வாய்வுவின் போது, கிபி இரண்டாம் நூற்றாண்டின் கௌதம புத்தரின் பல சிற்பங்களும், தூபிகளும் கண்டெடுக்கப்பட்டது. அவைகள் கல்கத்தாவில் உள்ள இந்திய அருங்காட்சியகத்தில் உள்ளது.
# லோரியன் தங்கை

## இதனையும் காண்க

- பௌத்த தொல்லியற்களங்கள்
# மலகசி மக்கள்

**மலகசி** (Malagasy) (பிரெஞ்சு: மல்காச்) என்பவர்கள் ஆசுதிரோனீசிய மற்றும் தென்கிழக்கு ஆப்பிரிக்க இனக்குழுவாகும் இது மடகாசுகர் தீவு மற்றும் அந்நாட்டிற்கு சொந்தமானது. அவை இரண்டு துணைக் குழுக்களாகப் பிரிக்கப்பட்டுள்ளன: அண்டனானரீவோவைச் சுற்றியுள்ள மத்திய பீடபூமியின் "சமவெளி" மெரினா, சிகானகா மற்றும் பெத்சிலியோ, அலோத்ரா மற்றும் ஃபியானரண்ட்சோவா, மற்றும் நாட்டின் பிற இடங்களில் "கடலோர வாசிகள்" ஆகியன.
# மலகசி மக்கள்

## வரலாறு

சமவெளிப் பிரதேசவாசிகள் மற்றும் கடலோர குடியிருப்பாளர்களுக்கிடையிலான பிரிவு வரலாற்று குடியேற்ற வடிவங்களில் வேர்களைக் கொண்டுள்ளது. போர்னியோவிலிருந்து வந்த அசல் ஆசுத்திரோனீசியாவிலிருந்து குடியேறிகள் மூன்றாம் மற்றும் பத்தாம் நூற்றாண்டுகளுக்கு இடையில் வந்து, மத்திய சமவெளி பிராந்தியத்தில் ஆட்சியாளர்களின் வலையமைப்பை நிறுவினர். அவர்கள் தங்களுடைய ஓடங்களில் எடுத்துச் சென்ற அரிசியை வளர்த்தனர். சிறிது காலத்திற்குப் பிறகு, பல குடியேறிகள் கிழக்கு ஆபிரிக்காவிலிருந்து வந்து ஒப்பீட்டளவில் மக்கள் தொகை இல்லாத கடற்கரையோரங்களில் தங்கள் இராச்சியங்களை நிறுவினர். பான்டு ஆப்பிரிக்கர்கள் ஆசுத்திரோனீசியா குடியேறியவர்களுடன் கலந்தனர், இதன் விளைவாக நவீன மலகசி மக்கள் வந்தனர்.
# மலகசி மக்கள்

## ஆட்சியமைப்பு

இனத் தோற்றத்தின் வேறுபாடு மலைப்பகுதி மற்றும் கடலோரப் பகுதிகளுக்கு இடையில் ஓரளவு தெளிவாகத் தெரிகிறது. சமவெளிகள் மற்றும் கடலோர மலகசி ஆகியவற்றுக்கு இடையிலான இன வேறுபாட்டைத் தவிர, ஒரு அரசியல் வேறுபாட்டையும் ஒருவர் பேசலாம். 18 ஆம் நூற்றாண்டின் பிற்பகுதியிலும் 19 ஆம் நூற்றாண்டின் முற்பகுதியிலும் மெரினா மன்னர்கள், மெரினா ஆளுநர்களை ஒன்றிணைத்து, அண்டை நாடான பெத்சிலியோ மக்களை முதலில் தங்கள் நிர்வாகத்தின் கீழ் கொண்டு வந்தனர். பின்னர் அவர்கள் பெரும்பான்மையான கடலோரப் பகுதிகள் மீது மெரினா கட்டுப்பாட்டை நீட்டினர். முதலாம் இராடாமா மன்னரின் மைத்துனராக இருந்த மொகெலியின் சுல்தான அப்தெரெமனே என்பவரால் நிறுவப்பட்ட ஒரு முஸ்லீம் மெரினா வம்சத்தால் அண்டை தீவான மொகெலி ஆட்சி செய்யப்பட்டது. பெரும்பாலான கடலோர சமூகங்களின் இராணுவ எதிர்ப்பும் இறுதியில் தோல்வியும் அவர்களின் அடிபணிந்த நிலையை உறுதிப்படுத்தின. மெரினா-பெத்சிலியோ கூட்டணியைப் பார்வையிடவும். 19 மற்றும் 20 ஆம் நூற்றாண்டுகளில், பிரெஞ்சு காலனித்துவ நிர்வாகம் இந்த அரசியல் ஏற்றத்தாழ்வுகளை மூலதனமாக்கியதுடன், தற்போதுள்ள மெரினா அரசாங்க உள்கட்டமைப்பை தங்கள் காலனியை நடத்துவதன் மூலம் மேலும் அதிகரித்தது. அரசியல் சமத்துவமின்மையின் இந்த மரபு 1960 இல் சுதந்திரம் பெற்ற பின்னர் மடகாஸ்கர் மக்களை பணிய வைத்தது; வேட்பாளர்களின் இன மற்றும் பிராந்திய அடையாளங்கள் பெரும்பாலும் ஜனநாயகத் தேர்தல்களில் அவர்களின் வெற்றிக்கு உதவவோ அல்லது தடுக்கவோ உதவுகின்றன.  
இந்த இரண்டு பரந்த இன மற்றும் அரசியல் குழுக்களுக்குள், மலகாசி வரலாற்று ரீதியாக குறிப்பாக பெயரிடப்பட்ட இனக்குழுக்களாக பிரிக்கப்பட்டனர், அவை கலாச்சார நடைமுறைகளின் அடிப்படையில் முதன்மையாக ஒருவருக்கொருவர் வேறுபடுகின்றனர். இவை விவசாய, வேட்டை அல்லது மீன்பிடி நடைமுறைகள்; குடியிருப்புகளின் கட்டுமான பாணி; இசை; முடி மற்றும் ஆடை பாணிகள்; மற்றும் உள்ளூர் பழக்கவழக்கங்கள் அல்லது மதத் தடைகள் போன்றவை. மடகாசுகரில் இத்தகைய இனக்குழுக்களின் எண்ணிக்கை விவாதத்திற்கு உட்பட்டது. இந்த குழுக்களில் பலவற்றை வேறுபடுத்தும் நடைமுறைகள் 21 ஆம் நூற்றாண்டில் கடந்த காலங்களை விட குறைவாகவே காணப்படுகின்றன. ஆனால், பல மலகாசி இந்த ஒன்று அல்லது பல குழுக்களுடனான தங்கள் தொடர்பை தங்கள் கலாச்சார அடையாளத்தின் ஒரு பகுதியாக அறிவிப்பதில் பெருமிதம் கொள்கிறார்கள்.  
மலகாசி மக்கள் பற்றிய சமீபத்திய மரபணு ஆய்வுகள் அனைத்திலும் ஆப்பிரிக்க மற்றும் ஆசிய வம்சாவளி கலந்திருப்பதைக் காட்டியது. மூன்று மலகாசி மக்கள், தெமோரோ, வெசோ மற்றும் மைக்கா, தோராயமாக உள்ளன. 70% ஆப்பிரிக்க வம்சாவளியும் 30% ஆசிய வம்சாவளியும் மற்றவர்கள் குறைந்த ஆப்பிரிக்க வம்சாவளியையும் கொண்டுள்ளனர்
# யார்? (பருவம் 3)

**யார்? (பருவம் 3)** என்பது 17 பெப்ரவரி 2020ஆம் ஆண்டு முதல் திங்கள் முதல் வியாழன் வரை இரவு 10 மணிக்கு வசந்தம் தொலைக்காட்சியில் ஒளிபரப்பான பரபரப்பூட்டும் மர்ம தொலைக்காட்சி தொடர் ஆகும். இந்த தொடரின் கதை உல்லாசப் பயணத்திற்கு செல்லும் 6 பேர்களை கடத்தும் அந்த மர்ம மனிதர் யார்? எதற்காக கடத்தினார்கள் என்பது தான் கதை. இந்த தொடர் ஏப்ரல் 20, 2020 இல் 25 அத்தியாயங்களுடன் நிறைவு பெற்றது.
# வெங்கடராம ரெட்டி

**இராஜா பகதூர் வெங்கடராம ரெட்டி** (Venkatarama Reddy) (ஆகஸ்ட் 1869 - 1953) என்பவர் ஐதராபாத் இராச்சியத்தின் முதல் இந்து கொத்தவால் ஆவார். 19 ஆம் ஆண்டின் பிற்பகுதியிலும் 20 ஆம் நூற்றாண்டின் முற்பகுதியிலும், நிசாம்களின் ஆட்சியின் போது, ஐதராபாத்தின் கொத்தவால் (காவல் ஆணையர்) சக்திவாய்ந்த நிலைப்பாடு வழக்கமாக முஸ்லிம்களால் இந்தப்பணி நடத்தப்பட்டு வந்தது. இவரது பதவிக்காலம் 14 ஆண்டுகள் நீடித்தது. இவரது சிறந்த காவல் நிர்வாகத்திற்காக பொதுமக்கள் மத்தியில் இவருக்கு பெரும் மரியாதை இருந்தது.  
7 வது நிசாம் இராஜா வெங்கட்ரம ரெட்டியை மிகவும் விரும்பினார் என்றும் அவருக்கு மிகவும் நெருக்கமானவர் என்றும் பல ஆதாரங்களில் கூறப்பட்டுள்ளது.
# வெங்கடராம ரெட்டி

## ஆரம்ப கால வாழ்க்கை

வெங்கடராம ரெட்டி ஆகஸ்ட் 1869 இல் ஐதராபாத் இராச்சியத்தில் (இப்போது மகபூப்நகர் மாவட்டம் ) வனபர்த்தி சமஸ்தானத்தின் இராயனிபேட்டை கிராமத்தில் பிறந்தார். இவரது தந்தை சுமார் எட்டு கிராமங்களைச் சேர்ந்த படேல் ஆவார். இவர் அப்போதைய வனபர்த்தியின் இராஜாவின் பெரிய மருமகன் ஆவார். இவர் பிறந்த மூன்று நாட்களுக்குப் பிறகு இவரது தாயார் இறந்து போனார். இவருக்கு 5 வயதாக இருந்தபோது வனபர்த்தி சமஸ்தானத்தின் பராமரிப்பாளர் வில்லியம் வகாப் இவரை கவனித்துக்கொண்டார். (அவரை கிறிஸ்தவர் என்று குறிப்பிடலாம், ஆனால் அது அப்படி இல்லை. ) வனபர்த்தியின் இராஜா தனது சிறுவர்களில் சிலருக்கு கல்வி கற்பிக்க ஒரு கத்தோலிக்க ஆசிரியரை நியமித்திருந்தார். இவர் தனது கிராமத்திலும் பின்னர் வனபர்த்தியிலும் கல்வி கற்றார். அங்கு இவர் இரண்டாம் இராஜா இராமேசுவர் இராவின் வகுப்புத் தோழரானார்.
# வெங்கடராம ரெட்டி

## வாழ்க்கை

ஐதராபாத் நகர காவல் ஆணையர் 'கொத்தவால்' என்று அழைக்கப்பட்டார். இது மிகப் பழமையான நியமனங்களில் ஒன்றாகும். மேலும் இது நிசாம் அரசாங்கத்தின் மிக சக்திவாய்ந்த பணியாக பயன்படுத்தப்பட்டது.  
நகர காவல் ஆணையராக, இவர் முன்னாள் அதிகாரப்பூர்வ பணியாளர்களில் பல்தியாவிற்கும் தலைமை தாங்கினார். நகரத்தில் அமைதி மற்றும் சுத்தமாக இருப்பதற்கு இவர் பொறுப்பாவார். இவர் தெரு விளக்குகளை ஒரு பாதுகாப்பு நடவடிக்கைக்காக அறிமுகப்படுத்தியுள்ளார் (அந்த நாட்களில் அது காண்டில் என்று அழைக்கப்பட்டது). இதற்காக அர்ப்பணிப்பு நிறைந்த ஊழியர்களை நியமித்தார். இவர் அனைத்து தெருக்களிலும் வாராந்திர சிறப்பு துப்புரவு திட்டத்தை அறிமுகப்படுத்தினார். இதன் மூலம் ஒவ்வொரு வெள்ளிக்கிழமை காலையிலும் சுத்தமான நகரத்தைக் காணமுடிந்தது.  
இந்த அலுவலகத்தின் கடைசி கொத்தவாலான இவர் ஒரு இந்துவாக இருந்தார். இவர் 14 ஆண்டுகளுக்கும் மேலாக இந்த வேலையில் பணியாற்றினார். மேலும் இவரது வாழ்நாளில் மிகவும் பிரபலமானவரானார்.  
வெங்கடராம ரெட்டி இராய்சூரில் பணியாற்றும்போது, அதன் பராமரிப்பாளரான வகாப் திடீரென இறந்தார். வெங்கடராம ரெட்டி இராய்சூரில் தங்கியிருந்து வகாபின் வாரிசான நாசர் முகம்மது கான் என்பவரால் அப்பணியில் அமர்த்தப்பட்டார். அப்போது இளைஞான இவர் சில அடிப்படைக் கல்வியை மட்டுமே பெற்றிருந்தார். கான் இவரை காவல்துறையில் நான்காம்தர காவலராக நியமித்தார்.  
இவர் பல்வேறு மாவட்டங்களில் பணியாற்றியுள்ளார். மேலும் இவரது விடாமுயற்சியால் இவரது பதவி படிப்படியாக உயர்ந்தது. நிசாமாபாத்தில் பணிபுரிந்தபோது, பிரித்தன் இராணுவத்திலிருந்து தப்பியோடிய ஒருவரைக் கண்டுபிடிக்க இவர் உதவினார். இதற்காக இவருக்கு பதினொரு ரூபாய் பரிசு வழங்கப்பட்டது. மாநில காவல்துறைத் தலைவரான ஹெம்கின் இவரை மாநிலத்தின் சிறந்த அதிகாரியாக அறிவித்தார். 1901ஆம் ஆண்டில் மாவட்ட காவல்துறைத் தலைவராக நியமிக்கப்பட்ட இவர், நகரத்தைச் சுற்றியுள்ள அத்ராப்-இ-பால்தா பகுதி உட்பட பல மாவட்டங்களில் பணியாற்றினார். அப்போது வனபர்த்தியின் இராஜாவாக இருந்த இவரது பழைய வகுப்புத் தோழரின் செயலாளராக பணிபுரிந்தார்.
<sup data-ve-ignore="true">&#x5B; *<span title="This claim needs references to reliable sources. (December 2018)">மேற்கோள் தேவை</span>* &#x5D;</sup>
நவாப் இமாதத் ஜங் ஐதராபாத்தின் கொத்தவால் ஆனபோது, வெங்கடராமை தனது முதல் உதவியாளராக நியமிக்கும்படி கேட்டுக்கொண்டார். இவர் ஆறு ஆண்டுகள் அந்தப் பணியில் பணியாற்றினார். அப்போது நகர காவல்துறையில் பல சீர்திருத்தங்களை ஏற்படுத்தினார்.
# வெங்கடராம ரெட்டி

## கொத்தவாலாக

வெங்கடராம ரெட்டி தனது நுட்பமான வேலையை மிகச்சிறப்பாக கையாண்டார். நிசாம் மட்டுமல்ல, இரு முன்னணி சமூகங்களின் உறுப்பினர்களும் அவர்களுடன் மிகவும் மகிழ்ச்சியாக இருந்தனர். சுதந்திரப் போராட்டம் பலம் பெற்றுக் கொண்டிருந்த காலம் அது. ஐதராபாத் கலிபாத் இயக்கத்தால் மூழ்கடிக்கப்பட்டது. ஆர்ப்பாட்டத்தில் அகமதாபாத்தில் இருந்து ஒரு குழு கிளர்ச்சியாளர்கள் வந்து உள்ளூர் தலைவர்களுடன் சேர்ந்து கொண்டனர். ஆர்ப்பாட்டம் வன்முறையாக மாறியது. நீதிமன்றத்தின் கதவுகள் மற்றும் ஜன்னல்கள் அடித்து நொறுக்கப்பட்டன. வெங்கடராம ரெட்டியே அந்த இடத்திற்குச் சென்று தலைவர்களை அமைதியான வழிகளைப் பின்பற்றும்படி வற்புறுத்தினார். விநாயகர் ஊர்வலத்தில் நான்கு காவலர்களை சிலையை ஏந்திசெல்பவராக ஆக்கியதின் மூலம் இவர் அமைதியை நிலை நாட்டினார்.
# வெங்கடராம ரெட்டி

## இராஜா பகதூர்

நிசாம் இவருக்கு பிறந்த நாளில் இராஜா ராவ் பகதூர் என்ற பட்டத்தை வழங்கினார். ஒரு வருடம் கழித்து பிரித்தானிய அரசு இவருக்கு பிரித்தானிய பேரரசின் ஆணை வழங்கியது.  
பல இடங்களில் பணிபுரிந்த பின்னர், இவர் இறுதியாக 1934 இல் ஓய்வு பெற்றார். இவருக்கு மாதம் 1,000 ரூபாய் ஓய்வூதியம் வழங்கப்பட்டது. அதன்பிறகு, இவர் நிசாமின் தனித் தோட்டத்தின் சிறப்பு அதிகாரியாக நியமிக்கப்பட்டார். சாகிப்சாதாக்களின் கடனளிப்பு தொடர்பான விசாரணை ஆணையத்தின் தலைவராகவும் நியமிக்கப்பட்டார்.
# வெங்கடராம ரெட்டி

## அறப்பணி

சமூகப் பணிகளில் ஈடுபடும் அரிய அதிகாரிகளில் வெங்கடராமும் ஒருவர். இவர் ரெட்டி சமூகத்தை கல்வி கற்கவும், அரசு வேலைகளை பெறவும் வற்புறுத்தினார். ஐதராபாத்தில் தங்குவதற்கு வசதியாக, இவர் இராஜாக்கள் மற்றும் முன்னணி நில உரிமையாளர்கள் மற்றும் வணிகர்களிடமிருந்து திரட்டப்பட்ட நன்கொடைகள் மூலம் ரெட்டி விடுதி ஒன்றை நிறுவினார். மேலும், இவர் ரெட்டி மகளிர் பள்ளியையும் நிறுவினார். உஸ்மானியா பல்கலைக்கழகம் ஒரு தெலுங்கு நடுத்தர பள்ளிக்கு அங்கீகாரம் வழங்கவில்லை என்பதால்; இவர் அதை புனேவில் உள்ள கார்வே நிறுவனத்துடன் இணைத்தார். இப்போது பள்ளி ஒரு கல்லூரியாக மாறிவிட்டது. இவர் பல கல்வி மற்றும் அறப்பணி நிறுவனங்களையும் நிறுவினார். மாநில சட்டமன்ற உறுப்பினராக, குழந்தை திருமணத்தை ஒழிப்பதற்கான விதிகளையும், விதவை மறுமணம் செய்வதற்கான மசோதாக்களையும் ஆதரித்தார்.
# வெங்கடராம ரெட்டி

## இறப்பு

ராஜா பகதூர் வெங்கடராம ரெட்டி 1953 இல் காலமானபோது, இவர் வசம் முப்பது ரூபாய் ரொக்கம் மட்டுமே இருந்தது. இவரது முதல் மனைவி ரங்கா ரெட்டி இவரது மகன் பிறந்த சில மாதங்களுக்குப் பிறகு இறந்தார். இவரது இரண்டாவது மனைவிக்கு ஏற்கனவே இரண்டு குழந்தைகள் இருந்தன. மகள், நர்சம்மா, பதர்கட்டியைக் சேர்ந்த ஒரு ஒப்பந்தக்காரரை மணந்தார். மகன், லட்சும ரெட்டி வழக்கறிஞானார். மேலும், இரண்டு ஆங்கிலப் பெண்களை ஒன்றன் பின் ஒன்றாக திருமணம் செய்து உயர் நீதிமன்றத்தின் நீதிபதியானார். இவருக்கு மூன்று மகன்களும் ஒரு மகளும் இருந்தனர்.
# வெங்கடராம ரெட்டி

## அரசாங்கத்தின் மரியாதை

ஐதராபாத்தில் உள்ள ஆந்திரப் காவல் கழகத்திற்கு "ராஜா பகதூர் வெங்கடராம ராமி ரெட்டி தெலுங்கானா மாநில காவல் கழகம் ,ஐதராபாத்" என பெயர் மாற்றம் செய்ய தெலங்காணா மாநில அரசு அரசாணை வழங்கியுள்ளது.
# நீதானே எந்தன் பொன்வசந்தம்

**நீ தானே எந்தன் பொன்வசந்தம்** என்பது ஜீ தமிழ் தொலைக்காட்சியில் பெப்ரவரி 24, 2020 ஆம் ஆண்டு முதல் திங்கள் முதல் சனி வரை இரவு நேரத்தில் ஒளிபரப்பான காதல் சார்ந்த தொலைக்காட்சி நாடகத் தொடர் ஆகும். இது ஜீ மராத்தி தொலைகாட்சித் தொடரான 'துலா பஹ்ட் ரே' என்ற தொடரின் மறு ஆக்கம் ஆகும்.  
இந்தத் தொடரில் தமிழ்த் திரைப்பட நடிகர் ஜெய் ஆகாஷ் என்பவர் சூரிய பிரகாஷ் என்ற கதாபாத்திரத்தில் காதாநாயகனாக நடிக்க இவருக்கு ஜோடியாக தர்சனா அசோகன் என்ற புதுமுக நடிகை அனு என்ற கதாபாத்திரத்தில் கதாநாயகியாக நடித்துள்ளார். இந்த தொடர் 25 திசம்பர் 2021 அன்று 509 அத்தியாயங்களுடன் நிறைவு பெற்றது.
# நீதானே எந்தன் பொன்வசந்தம்

## கதை சுருக்கம்

இந்த தொடரின் கதை 20 வயாதான் நடுத்தர குடும்பத்தைச் சேர்ந்த அனு என்ற பெண்ணும் 40 வயதான பணக்கார குடும்பத்தைச் சேர்ந்த சூரிய பிரகாஷ் என்ற தொழிலதிபருக்கு இடையில் எப்படி காதல் மலர்ந்து கல்யாணத்தில் முடிந்தது என்பது தான் கதை.
# நீதானே எந்தன் பொன்வசந்தம்

## நடிகர்கள்

### முதன்மை கதாபாத்திரம்

- ஜெய் ஆகாஷ் - சூரிய பிரகாஷ்
- 40 வயதுடைய ஒரு பணக்காரர்.
- தர்சனா அசோகன் - அனு
- 20 வயதுடைய ஒரு நடுத்தர வர்க்கப் பெண்.
# நீதானே எந்தன் பொன்வசந்தம்

## நடிகர்கள்

### துணை கதாபாத்திரம்

- டேவிட் சோலொமொன் ராஜா - பங்கஜ்; சூர்யபிரகாஷின் செயலாளர் மற்றும் நண்பர்.
- நிவாஷினி திவ்யா - மீரா; சூர்யபிரகாஷின் பி.ஏ.
- சோனியா - புஷ்பா; அனுவின் தாய்
- சாயிராம் - சுப்பு; அனுவின் தந்தை
- சத்யப்ரியா - சாரதா; சூர்யபிரகாஷ் மற்றும் சந்திரபிரகாஷின் தாய்
- கார்த்திக் சசிதரன் - சந்திர பிரகாஷ்; சூர்யபிரகாஷின் தம்பி
- சுபிக்ஷா - மான்சி; சந்திரபிரகாஷின் மனைவி
- ரிஷ்மிதா - ரம்யா; அனுவின் தோழி
- பவித்ரா - ஸ்வப்னா; சூர்யபிரகாஷின் அலுவலக ஊழியர்
- ராஜா வெற்றி பிரபு - தீனா; சூர்யபிரகாஷின் அலுவலக ஊழியர்
- ஜெய் சீனிவாஸ் குமார் - நீல்; சூர்யபிரகாஷின் அலுவலக ஊழியர் மற்றும் சுரேந்தரின் கூட்டாளி (2020)
- வெற்றி வேலன் - சுரேந்தர்; சூர்யபிரகாஷின் எதிரி (2020)
- பானுமதி - பிந்து; சாரதாவின் உதவியாளர்
- சரத் - கோபி; ஒரு சமையல்காரர்
- கற்பகவல்லி - ரஞ்சினி; ரம்யாவின் தாய்
- ராஜ் மித்ரன் - ரகுபதி; ரஞ்சினியின் சகோதரர்
- ரவிவர்மன் - சம்பத்; ரகுபதியின் மகன் மற்றும் ரம்யாவின் உறவினர்
# நீதானே எந்தன் பொன்வசந்தம்

## நடிகர்களின் தேர்வு

இது ஒரு வித்தியாசாமான காதல் கதை கொண்ட தொடர் ஆகும். இந்த தொடரில் ரோஜாக்கூட்டம், இனிது இனிது காதல் இனிது, அடடா என்ன அழகு போன்ற பல திரைப்படங்களில் நடித்த நடிகர் ஜெய் ஆகாஷ் என்பவர் முதல் முறையாக சின்னத்திரையில் சூரிய பிரகாஷ் என்ற கதாபாத்திரத்தில் நடிக்கின்றார். இவருக்கு ஜோடியாக மாதிரி நடிகையான தர்சனா அசோகன் என்பவர் அனு என்ற கதாபாத்திரத்தின் மூலம் நடிப்புத்துறைக்கு அறிமுகமாகிறார்.
# நீதானே எந்தன் பொன்வசந்தம்

## நேர அட்டவணை

| 5 செப்டம்பர் 2021 - 25 திசம்பர் 2021 | <> திங்கள் - சனி </> | 22:30 |
| --- | --- | --- |
| 23 ஆகத்து 2021 - 3 செப்டம்பர் 2021 - | <> திங்கள் - சனி </> | 22:00 |
| 6 ஆகத்து 2020 - 21 ஆகத்து 2021 | <> திங்கள் - சனி </> | 19:30 |
| 27 சூலை 2020 - 4 ஆகத்து 2020 | <> திங்கள் - சனி </> | 19:00 - 20:00 |
| 24 பெப்ரவரி 2020 - 24 சூலை 2020 | <> திங்கள் - வெள்ளி </> | 19:30 |
# நீதானே எந்தன் பொன்வசந்தம்

## மறு தயாரிப்பு

- 'துலா பஹ்ட் ரே' என்ற தொடரின் மறு தயாரிப்புகள்:  
| மொழி | தலைப்பு | தொலைக்காட்சி | ஒளிபரப்பப்பட்டது | அத்யாயங்கள் |
| --- | --- | --- | --- | --- |
| மலையாளம் | நீய்யூம் நஜனம் | ஜீ கேரளம் | 10 பிப்ரவரி 2020 | ஒளிபரப்பில் |
| கன்னடம் | ஜோத்தே ஜோதியாலி | ஜீ கன்னடம் | 9 செப்டம்பர் 2019 | ஒளிபரப்பில் |
| தெலுங்கு | பிரேமா என்தா மதுரமே | ஜீ தெலுங்கு | 10 பிப்ரவரி 2020 | ஒளிபரப்பில் |
# நீதானே எந்தன் பொன்வசந்தம்

## மதிப்பீடுகள்

கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.
# நீதானே எந்தன் பொன்வசந்தம்

## சர்வதேச ஒளிபரப்பு

- இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.
# ஹுமாயூன் ஷம்ஸ் கான்

**ஹுமாயூன் ஷம்ஸ் கான்** (22 பெப்ரவரி 1991) என்பவர் ஆப்கானித்தானில் பிறந்த கனடிய நடிகர், மாதிரி, தொலைக்காட்சி தயாரிப்பாளர் மற்றும் தொலைக்காட்சி தொகுப்பாளர் ஆவார். இவர் கனடா, ஆப்கானித்தான் மற்றும் பாலிவுட் திரைப்படங்களில் பணிபுரிந்து வருகின்றார். இவர் பாலிவுட் திரைப்படங்களான டோர்பாஸ் மற்றும் மெஹ்ரூம் என்ற திரைப்படங்களில் நடித்துள்ளார்.  
இவர் 2012ஆம் ஆண்டு தி டோல் என்ற திரைப்படத்தின் மூலம் நடிப்புத்துறைக்கு அறிமுகமானார், அதை தொடர்ந்து பிரேக்கிங் த லா (2013), சைக்கிள் (2014) போன்ற திரைப்படங்களில் நடித்துளளார். 2016 ஆம் ஆண்டு முதல் ஆப்கானிஸ்தான் சூப்பர் ஹீரோ படமான ஃபேஸ்லெஸில் என்ற திரைபபடத்தில் சமீர் என்ற வேடத்தில் வேடத்தில் நடித்தார். இவரே முதல் ஆப்கானிஸ்தான் சூப்பர் ஹீரோ நடிகரும் ஆவார். 2017 ஆம் ஆண்டு சஞ்சய் தத் நடித்த பாலிவுட் திரைப்படமான டோர்பாஸ் என்ற திருப்பப்படத்தில் நடித்துள்ளார்.
# பழைய காந்தாரம்

மேற்கில் பழைய காந்தார நகரத்தின் சிதிலங்கள்]]  
அழித்த பழைய காந்தாரத்தின் சிதிலமடைந்த அரண்மனையின் புகைப்படம், ஆண்டு 1881]]  
**பழைய காந்தாரம்** (**Old Kandahar**) (locally known as **Zorr Shaar**; , ஆப்கானித்தானில் தென்கிழக்கே அமைந்த கந்தககார் மாகாணத்தின் தலைநகரான தற்கால காந்தாரத்திற்கு வெளிப்புறத்தில் அமைந்துள்ளது. கிமு 330-இல் இப்பழைய காந்தார நகரத்தை **அலெக்சாண்டிரிய அரச்சோசியா** எனும் பெயரில் (Alexandria Arachosia) நிறுவியவர் பேரரசர் அலெக்சாந்தர் ஆவார். கடந்த 2,000 ஆண்டுகளாக இப்பழைய காந்தார நகரம் பல இராச்சியங்களின் தலைநகராக இருந்துள்ளது. மேலும் இந்நகரம் மௌரியப் பேரரசு (கிமு 322 –185), இந்தோ சிதியன் பேரரசு (கிமு 200 – கிபி 400), சாசானியப் பேரரசு, ராசிதீன் கலீபாக்கள், சாமனித்து பேரரசு, சபாரித்து வம்சம், கசானவித்து வம்சம், கோரி வம்சம், தைமூர், சபாவித்து வம்சம் மற்றும் பல வம்சத்வர்களின் ஆட்சியில் இருந்துள்ளது.  
சிந்துவெளி நாகரிகத்திற்கும் பெரிய ஈரானுக்கும் நடுவில் அமைந்த இப்பழைய காந்தார நகரம் தெற்காசியாவின் மிக முக்கியமான இராணுவ மையமாக விளங்கியது. இந்தியத் துணைக்கண்டத்திற்கும், பண்டைய அண்மை கிழக்கு, பாரசீக வளைகுடா மற்றும் நடு ஆசியாவிற்கும் இடையே முக்கிய வணிகத் தடமாக விளங்கியது.இப்பழைய காந்தார நகரத்தை ஒரு போரின் போது, கிபி 1738-இல் அப்சரித்து வம்சத்தின் பேரரசர் நாதிர் ஷா அழித்தார்.  
1750-இல் அகமது ஷா துரானி இப்பழைய நகரத்திற்கு அருகில் தற்போதைய காந்தார நகரத்திற்கு அடிக்கல் நாட்டி, துராணிப் பேரரசின் தலைநகராக மாற்றினார்.  
இந்நகரம் வேதகால ஆரியர்களின் குடியிருப்புகளில் ஒன்றாக விளங்கியது. பேரரசர் கனிஷ்கர் ஆடசியின் போது காந்தாரத்தில் பௌத்தம் நன்கு பரவியது.
# பழைய காந்தாரம்

## மகாபாரதத்தில்

மகாபாரதத்தில் வரும் காந்தார நாட்டின் தலைநகராக விளங்கியது காந்தாரம் ஆகும். காந்தார இளவரசி காந்தாரியை மணந்தவர், வட இந்தியாவின் குரு நாட்டின் இளவரசர் திருதராஷ்டிரன் ஆவார். காந்தார நாட்டின் இளவரசர் சகுனி ஆவார்.
# பழைய காந்தாரம்

## அசோகரின் காந்தாரக் கல்வெட்டுக்கள்

அசோகர் கிரேக்கம் மற்றும் பிராகிருத மொழியில் பழைய காந்தார நகரத்தில் கிடைத்துள்ளது.
# பழைய காந்தாரம்

## இதனையும் காண்க

- அசோகரின் காந்தாரக் கல்வெட்டுகள்
- கந்தகார் மாகாணம்
- காந்தாரம்
# இலங்கையின் நடனங்கள்

**இலங்கையின் நடனங்கள்** (Dances of Srilanka ) என்பவை இலங்கையின் பூர்வ குடிமக்களான வெத்தா என்றழைக்கப்படும் வேடுவர், இயக்கர் ஆகிய மக்களிடமிருந்து வந்த நாட்டுப்புற நடன வடிவங்களாகும்.